*Projekt: Pekné a zdravé životné prostredie – rozvíjanie cudzojazyčných kompetencií v anglickom jazyku v ZŠ Budatínska 61, 851 06 Bratislava, PaedDr. Jana Kubínyi*

Žiaci 6., 8. a 9. ročníka v školskom roku 2022/2023 absolvovali vyučovacie hodiny obsahujúce špecifický okruh tém, slovnej zásoby a tiež gramatických štruktúr v anglickom jazyku, rozvíjali si najmä produktívne zručnosti, ktoré tvorili jeden celok. Produktívne zručnosti nadväzovali na receptívne zručnosti a vzájomne sa dopĺňali. Žiaci si rozvinuli schopnosti, ktoré sú navzájom prepojené, t.j. čítanie slov a porozumenie jazyka – čítali s porozumením, ale tiež komunikačné zručnosti v cudzom jazyku. Učili sa akceptovať a prezentovať potrebu zdravšieho a lepšieho životného prostredia, zvládli špecifickú náročnú - slovnú zásobu a odborné texty, vedia napísať a prezentovať návrhy, pracovať s rôznymi druhmi otázok a kompozícií, vzájomne si pomáhali a zadané úlohy si vysvetľovali navzájom, zostavili „hovorník“ a "zoznam vhodných environmentálnych aktivít" súvisiacich s danou témou projektu, naučili sa argumentovať, ale aj akceptovať názory iných – to všetko na požadovanej úrovni anglického jazyka.

 Ako vyučujúca som sa zamerala na sústredenie pozornosti žiakov a na ich aktívne zapájanie sa do vyučovacieho procesu, vnímanie, myslenie a organizovanie aktivít. Edukačný proces bol podľa mňa aktivizujúci. Žiaci sa aktívne zapájali do vyučovacieho procesu, pravidelne sa zoznamovali s novými poznatkami, riešili nastolené problémy a aplikovali získané vedomosti často aj vlastným tempom. Pri vzbudzovaní záujmu som používala moderné vyučovacie metódy, formy a prístupy ale aj tie tradičné, ktoré mi ponúkli nespočetne veľa možností. Žiaci sa vzdelávali prostredníctvom IKT, čo taktiež prispeje k ich lepšiemu uplatneniu sa v bežnej realite.

CIELE PROJEKTU:

- Zvýšiť motiváciu žiakov pre celoživotné učenie aplikovaním aktuálnych tém a špecifických aktivít súvisiacich s environmentálnymi problémami.

. Zvýšiť kvalitu výchovno-vzdelávacieho procesu v predmete v šiestom, ôsmom a deviatom ročníku prostredníctvom inovatívnych a moderných vyučovacích foriem, metód a prostriedkov.

- Zamerať pozornosť na globálne a rovesnícke učenie sa.

- Zvýšiť úspešnosť žiakov v čítaní s porozumením po implementácii environmentálnych tém do vyučovacieho procesu.

- Zvýšiť úspešnosť - vymieňať si informácie, nápady s rovesníkmi v škole.

- Vzdelávať sa prostredníctvom počítačov, internetu a prispieť k lepšiemu uplatneniu sa žiakov v bežnej realite.

BOLI SPLNENÉ.

MOŽNOSŤ VYUŽITIA APLIKAČNEJ PRAXE VO VÝCHOVNO-VZDELÁVACOM PROCESE:

Z pohľadu vyučujúcej anglického jazyka ale aj žiakov:

• Žiaci sú motivovanejší a na netradičné vyučovacie hodiny sa tešia – okrem toho netreba, aby boli hodnotení známkami počas podobných vyučovacích hodín, resp. len dobrovoľnými známkami, pracovali v skupinách alebo v tímoch, veľa diskutovali, argumentovali a nemali domáce úlohy.

• Vzdelávanie prostredníctvom videí a IKT je v dnešnej dobe nevyhnutný a podstatný zdroj informácií a prispieva k lepšiemu uplatneniu sa žiakov v bežnej realite.

• Aplikáciou aktuálnych tém a špecifických aktivít súvisiacich s environmentálnymi problémami žiaci svoje skúsenosti môžu a dokážu prezentovať nielen na hodinách anglického jazyka, ale využiť ich aj v rámci iných vyučovacích predmetov.

• Témy POTRAVINY, STRAVOVANIE, TY A TVOJE TELO, VYVÁŽENÁ STRAVA, MOŽNOSTI ZDRAVÉHO STRAVOVANIA, PONUKOVÝ ZOZNAM JEDÁL, RIZIKÁ NEZDRAVÉHO STRAVOVANIA, POČASIE A KLÍMA, VODA, GLOBÁLNE OTEPĽOVANIE, POHYB A POBYT V PRÍRODE, HOVORNÍK, PIESNE S ENVIRONMENTÁLNOU TEMATIKOU, MLÁĎATÁ, KRAJINY A SVETADIELY, AKTIVITY V PRÍRODE, FINANČNÁ GRAMOTNOSŤ sú nevyhnutnou súčasťou ľudského poznania.

• Porozumenie odborných textov a rozvíjanie si komunikačných zručností je nevyhnutné, zaujímavé, netradičné, poučné, zábavné, podporuje tvorivé myslenie a fantáziu, umožňuje realizovať pokus a omyl.

• Akceptovanie potreby zdravšieho a lepšieho životného prostredia, aplikácia aktuálnych tém a špecifických aktivít súvisiacich s environmentálnymi problémami sú aktuálne a nevyhnutné – sú primárnou problematikou v rámci všetkých vyučovacích predmetov a ľudskej existencie vôbec.

• V treťom tisícročí je nevyhnutné nielen uvažovať o názoroch dospelých, ale najmä formovať názory detí a mládeže, a to nevyhnutne aj v súvislosti s problémami životného prostredia, čo súvisí bezprostredne aj s prípravou detí a mládeže na ich budúce štúdium, neskôr aj s ich uplatnením sa na trhu práce.

• Žiaci budú mať lepšie možnosti naučiť sa, ako štylizovať a prezentovať návrhy, a tiež pracovať s rôznymi druhmi otázok súvisiacimi s danou témou projektu, no predovšetkým rešpektovať názory iných.

• Takéto vyučovanie je zaujímavejšie, zážitkovejšie, náučnejšie a najmä primárne nevyhnutné v rámci všetkých vyučovacích predmetov.

• .Žiaci si budú môcť aj neskôr vymieňať informácie, nápady s rovesníkmi a ľuďmi, ktorí hovoria materinským ale aj anglickým jazykom (mail, sms, facebook ..., face to face ...) a budú môcť sprostredkovať svoje myšlienky a pocity (mail, sms, facebook ..., face to face ...)